Вольга РЫБЧЫНСКАЯ: — Сапраўды, у адрозненне ад расійскага андэрграунда, які збольшага быў палітычна ангажаваны, беларускія мастакі куды больш герметычныя. Яны ўспрымалі навакольныя падзеі праз прызму свайго ўнутранага свету і казалі пра тое, што было важна менавіта для іх. Карані з’явы — акурат у той эпосе, калі ў галаву кута было пастаўлена калектыўнае, а асабістае схавана вельмі глыбока. Менавіта каштоўнасць персанальнага і маніфеставалі гэтыя мастакі.